Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: (2) E rendeletnek a 345/2010. (XII. 28.) Korm. rendelet 1. §-ával megállapított 11. § (14) bekezdését elõször a 2011.
Paragraph Index: 632

(1) Az Mvhr. 34. §-a (1) bekezdésének i) pontja helyébe a következõ rendelkezés lép: [A pénztár mûködési tevékenysége eredményének megállapításánál a mûködési célú bevételek a következõk:] „i) Egyéb bevételek: a 24. § (2) bekezdése szerint képzett elõzõ évi mûködési céltartalékok felhasználásának összege. Itt kell továbbá kimutatni a tárgyévi, illetve a tárgyévet megelõzõ üzleti évi káreseményekkel kapcsolatosan a biztosító által fizetett, illetve a mérlegkészítés idõpontjáig megkapott kötbérek, késedelmi kamatok – ideértve a tagdíjak késedelmes befizetése miatt kapott késedelmi kamatok, önellenõrzési pótlékok –, kártérítések összegét és az elõzõ üzleti év(ek)ben hitelezési veszteségként leírt követelésekre történt befizetések mûködést megilletõ összegét. Itt kell kimutatni a pénztártag más pénztárba történõ átlépésekor vagy tagsági viszonyának egyéb módon történõ megszûnésekor, a pénztárnál kimutatott mûködési célú tagdíjhátralékának összegében a meg nem fizetett tagdíjak tartalékának felhasználását. Egyéb bevételként kell kimutatni az immateriális javak, mûködtetett ingatlanok és a mûködésre szolgáló egyéb tárgyi eszközök közvetlen értékesítésébõl származó bevételt. Itt kell továbbá kimutatni az Mpt. 68/A. §-ának (8) bekezdése szerinti egyedi portfólióváltással összefüggõ költségek pénztártag által megtérített összegét. Az egyéb bevételek között elkülönítetten kell kimutatni a tagok által fizetett rendkívüli mûködési hozzájárulás összegét, valamint az Alap pénzeszközeibõl, visszatérítés terhe mellett – a Felügyelet engedélyével – mûködési célra igénybevett összeget.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes